Zastava CZ 99

**Zastava CZ 99** je poluautomatski pištolj kojeg proizvodi Zastava Oružje. Razvijen je u bivšoj Jugoslaviji 1989. od strane Božidara Blagojevića s ciljem da zamijeni stariji Zastava M57 pištolj u tadašnjoj miliciji i JNA.

## Razvoj
Krajem osamdesetih godina prošlog vijeka, milicija i vojska bivše Jugoslavije su raspisali konkurs za novi pištolj koji će zamijeniti stare modele pištolja u upotrebi u to vrijeme kao što su Zastava M57 i Mod. 70.  Tim inženjera Crvene Zastave pod vodstvom Božidara ”Zide” Blagojevića je dobio pravi izazov da završi dizajn novog pištolja i pređe na fazu prototipa u roku od 5-6 mjeseci. Tim je u stvari prešao sve rekorde završivši dokumentaciju za novi pištolj za samo 90 dana. Dizajn je završen krajem 1989. godine. Prvi put javnosti je predstavljen u Las Vegasu 1990. na sajmu oružje. Nakon testiranja kreće se u proizvodnju 1991.

## Verzije
### CZ 99
Dužina CZ 99 pištolja je 190&nbsp;mm, visina 140&nbsp;mm, a cijev je dugačka 108&nbsp;mm. Pištolj ima masu od 970 grama (9&nbsp;mm) odnosno 960 grama (.40 S&W). Standardni kapacitet magacina je 15 metaka u kalibru 9&nbsp;mm, i 11 u .40S&W kalibru. Postoje nefabrički redizajnirani magacini koji povećavaju kapacitet na 18 odnosno 13 metaka.

Cijev pištolja je napravljena od istog materijala koji se koristio za M-84 mitraljez. Cijev je tvrdo kovana i hromirana. testovi urađeni u SAD-u 1991-1992 su pokazali da lako otpušta toplotu. Dok ovo nije problem za pištolje kao što je za mitraljeze,otpuštanje toplote znači da cijev provodi manje vremena u procesu skupljanja/širenja i time povećava životni vijek cijevi.

Jedina žalba na originalni dizajn je bila da je rampa za “hranjenje” metka u cijev osjetljiva na metke koji imaju šupljinu za širenje. Iako je Zastava uklonila problem, Američki uvoznik je išao jedan korak ispred i polirao je rampu na svim pištoljima koji su dolazili u SAD prije nego što bi ih slali u prodavnice.

Držač je napravljen od aluminijske legure koja se koristi u avio industriji kao materijal za stajne trapove aviona. Korisnici sa manjim rukama su se žalili da je držač malo veći za njihove ruke ali sve u svemu pištolj odlikuju dobre ergonomske karakteristike. Kontrole se nalaze i na lijevoj i na desnoj strani što mnogo modernih pištolja nema ni danas.

### CZ 999
thumb|lijevo|CZ 999 Scorpio
Iako je u početku model CZ 99 razvijen da koristi streljivo kalibra 9x19mm Parabellum, a za strano tržište je razvijena inačica sa streljivom .40 S&W. Mnogi od tih pištolja su izvezeni u SAD 1990. godine.

### CZ 999 Scorpio
S vremenom su razvijene novije verzije modela CZ 999 i to CZ 999 Scorpion. Obje verzije su u SAD-u poznate kao ZDA 9mm.

### CZ 05
CZ 05 predstavlja četvrtu generaciju pištolja iz obitelji CZ 99 koji je stavljen u masovnu proizvodnju u proljeće 2007. To je u suštini model CZ 999 sa picatinny šinama. Pištolj ima ugrađene indikatore koji upućuju korisnika na metak u cijevi te na posljednja tri metka u okviru. Najnoviji model CZ 05 je u SAD izvozila tvrtka EAA Corp pod nazivom Zastava EZ. Pištolj koristi streljiva kalibra 9x19mm Parabellum, .40 S&W i .45 ACP.

## Korisnici
*
*
*
*
*
*
*

## Također pogledajte 
* Zastava M57
* SIG Sauer P226

## Reference
## Vanjski linkovi
* Pištolji Zastava oružja CZ 99 - EZ 40 (Oružje Online, Branko Bogdanović, 2021)

Kategorija:Pištolji